Met: Ray Winstone (Gal); Ben Kingsley (Don Logan); Ian McShane (Teddy Bass); Amanda Redman. (Deedee); James Fox (Harry die bankbestuurder).
Draaiboek: Louis Mellis en David Scinto.
Om te s� Sexy beast is n bankrooffliek, is soos om te s� The silence of the lambs is n reeksmoordenaarverhaal. Natuurlik is dit waar, en natuurlik is dit maar net die oortjies van die seekoei.
Van die buitengewone openingstoneel, met Gal wat homself in die son laat braai langs sy swembad, weet die kyker waarom hierdie fliek in die kunsteaters speel. Die tong van die skeppende span is kniediep in die kies, en die klem l� glad nie op die hoe van die verhaal nie (hoewel die storie ook op hierdie vlak verras).
Gal (Winstone) is n  afgetrede kroek wat met sy geld en sy geliefde Deedee (Redman) Spanje toe is om weg te kom van die bedryf af. Helaas is Spanje egter net n vliegtuigrit ver, en wanneer Don Logan (Kingsley) n span nodig het vir n moeilike takie vir n moeilike baas (McShane), druk hy lank en aanhoudend op Gal se nommer. Soos gewoonlik trek sekere karakters voordeel uit die situasie, en ander word benadeel  maar wie staan aan watter kant van die vergelyking? Gaan kyk maar self.
Kritici is internasionaal gaande oor Kingsley se vertolking van die psigopaat Logan. Sy kragtoer suggereer die emosionele warboel in Logan se brein, die tuimeltreinrit waaraan hyself onderwerp is en wat ook diegene in sy omgewing diepgaande be�nvloed. Dit wat hy laat gebeur, en wat met hom gebeur, maak die swartheid van hierdie swart komedie nog donkerder. Sy teenwoordigheid alleen maak Sexy beast die moeite werd om te bekyk.
Tog is daar heelwat meer om te geniet: die slim vertelstruktuur, die spanning versny met middernaghumor, en ja, die veelseggende swembad.
Vermy as jou maag nie sterk genoeg is vir besonder gekruide taal nie. Maar as jy op soek is na n unieke rolprentervaring, moenie Sexy beast misloop nie.